CELEX: 32013D0716
Language: sl
Date: 2013-12-04 00:00:00
Title: 2013/716/EU: Izvedbeni sklep Komisije z dne 4. decembra 2013 o spremembi Izvedbenega sklepa 2011/861/EU o začasnem odstopanju od pravil o poreklu iz Priloge II k Uredbi Sveta (ES) št. 1528/2007 zaradi upoštevanja posebnih razmer v Keniji v zvezi s fileti tuna (notificirano pod dokumentarno številko C(2013) 8537)

6.12.2013   
            
            
               SL
            
            
               Uradni list Evropske unije
            
            
               L 326/45
            
         IZVEDBENI SKLEP KOMISIJE
   z dne 4. decembra 2013
   o spremembi Izvedbenega sklepa 2011/861/EU o začasnem odstopanju od pravil o poreklu iz Priloge II k Uredbi Sveta (ES) št. 1528/2007 zaradi upoštevanja posebnih razmer v Keniji v zvezi s fileti tuna
   (notificirano pod dokumentarno številko C(2013) 8537)
   (2013/716/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), in zlasti člena 36(4) Priloge II k Uredbi,
   ob upoštevanju naslednjega:
   
               (1)
            
            
               Dne 19. decembra 2011 je Komisija sprejela Izvedbeni sklep 2011/861/EU (2), s katerim je odobrila začasno odstopanje od pravil o poreklu iz Priloge II k Uredbi (ES) št. 1528/2007 zaradi upoštevanja posebnih razmer v Keniji v zvezi s fileti tuna. Z Izvedbenim sklepom Komisije 2012/208/EU (3) je odobrila podaljšanje navedenega začasnega odstopanja do 31. decembra 2013.
            
         
               (2)
            
            
               Kenija je 22. julija 2013 v skladu s členom 36 Priloge II k Uredbi (ES) št. 1528/2007 zahtevala novo podaljšanje navedenega odstopanja od pravil o poreklu iz navedene Priloge za 2 000 ton filetov tuna za obdobje od 1. januarja 2014 do 31. decembra 2014. Kenija je 3. oktobra 2013 predložila dodatne informacije skupaj s popravljenim zahtevkom za 1 500 ton filetov tuna za obdobje od 1. januarja 2014 do 30. septembra 2014.
            
         
               (3)
            
            
               Glede na podatke, ki jih je predložila Kenija, je ponudba tuna v primerjavi z običajnimi sezonskimi nihanji še vedno nenavadno nizka, lastniki plovil pa zaradi piratstva ne želijo prevzemati tveganja pri dobavi tuna. Kenija zato ne bo mogla izpolnjevati pravil o poreklu iz Priloge II k Uredbi (ES) št. 1528/2007 po izteku odstopanja 31. decembra 2013.
            
         
               (4)
            
            
               Glede na to, da se stanje v Keniji v zvezi s fileti tuna še vedno ni zadovoljivo izboljšalo, je podaljšanje odstopanja upravičeno. Podaljšanje bi bilo treba odobriti do 30. septembra 2014.
            
         
               (5)
            
            
               Izvedbeni sklep 2011/861/EU bi bilo zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Odbora za carinski zakonik –
            
         SPREJELA NASLEDNJI SKLEP:
   Člen 1
   Izvedbeni sklep 2011/861/EU se spremeni:
   
               1.
            
            
               člen 2 se nadomesti z naslednjim:
               „Člen 2
               Odstopanje iz člena 1 se uporablja za izdelke in količine, določene v Prilogi, ki so prijavljeni za sprostitev v prosti promet v Uniji iz Kenije v obdobju od 1. januarja 2011 do 30. septembra 2014 ali do datuma začasne uporabe Sporazuma o gospodarskem partnerstvu med Evropsko unijo in njenimi državami članicami na eni strani ter Vzhodnoafriško skupnostjo na drugi, če je ta datum zgodnejši.“;
            
         
               2.
            
            
               člen 6 se nadomesti z naslednjim:
               „Člen 6
               Ta sklep se uporablja od 1. januarja 2011 do 30. septembra 2014.“;
            
         
               3.
            
            
               Priloga se nadomesti z besedilom iz Priloge k temu sklepu.
            
         Člen 2
   Ta sklep se uporablja od 1. januarja 2014.
   Člen 3
   Ta sklep je naslovljen na države članice.
   
      V Bruslju, 4. decembra 2013
      
         
            Za Komisijo
         
         Algirdas ŠEMETA
         
            Član Komisije
         
      
   
   
      (1)  UL L 348, 31.12.2007, str. 1.
   
      (2)  Izvedbeni sklep Komisije 2011/861/EU z dne 19. decembra 2011 o začasnem odstopanju od pravil o poreklu iz Priloge II k Uredbi Sveta (ES) št. 1528/2007 zaradi upoštevanja posebnih razmer v Keniji v zvezi s fileti tuna (UL L 338, 21.12.2011, str. 61).
   
      (3)  Izvedbeni sklep Komisije 2012/208/EU z dne 20. aprila 2012 o spremembi Izvedbenega sklepa 2011/861/EU o začasnem odstopanju od pravil o poreklu iz Priloge II k Uredbi Sveta (ES) št. 1528/2007 zaradi upoštevanja posebnih razmer v Keniji v zvezi s fileti tuna (UL L 110, 24.4.2012, str. 39).
   
      PRILOGA
      
         
            „PRILOGA
            
                        Zaporedna številka
                     
                     
                        Oznaka KN
                     
                     
                        Poimenovanje blaga
                     
                     
                        Obdobja
                     
                     
                        Količine
                        (v tonah)
                     
                  
                        09.1667
                     
                     
                        1604 14 16
                     
                     
                        Fileti tuna
                     
                     
                        1.1.2011 do 31.12.2011
                     
                     
                        2 000
                     
                  
                        1.1.2012 do 31.12.2012
                     
                     
                        2 000
                     
                  
                        1.1.2013 do 31.12.2013
                     
                     
                        2 000
                     
                  
                        1.1.2014 do 30.9.2014
                     
                     
                        1 500“